CELEX: C2006/131/53
Language: hu
Date: 2006-06-03 00:00:00
Title: C-119/06. sz. ügy: Az Európai Közösségek Bizottsága által az Olasz Köztársaság ellen  2006. február 28-án  benyújtott kereset

3.6.2006   
            
            
               HU
            
            
               Az Európai Unió Hivatalos Lapja
            
            
               C 131/29
            
         Az Európai Közösségek Bizottsága által az Olasz Köztársaság ellen 2006. február 28-án benyújtott kereset
   (C-119/06. sz. ügy)
   (2006/C 131/53)
   Az eljárás nyelve: olasz
   Felek
   
      Felperes: az Európai Közösségek Bizottsága (képviseli: X. Lewis, meghatalmazott, M. Mollica, ügyvéd)
   
      Alperes: az Olasz Köztársaság
   Kereseti kérelmek
   A felperes keresetében azt kéri, hogy a Bíróság:
   
               —
            
            
               állapítsa meg, hogy az Olasz Köztársaság – mivel Toscana tartomány és az e tartományhoz tartozó Aziende Sanitarie 1999. október 11-én az egészségügyi szállításokra vonatkozó tartományi keretmegállapodást kötött a Confederazione delle Misericordie d'Italiá-val, az ANPAS – toszkániai tartományi bizottságával, és a CRI – toszkán szekciójával, és ezt a megállapodást a 2003. március 28-i megállapodási okmánnyal meghosszabbította, végül a 2004. április 19-i 379. sz. tartományi rendelet alapján 2004. áprilisában új tartományi megállapodást kötött, amely a fent említett szervezetekkel a jogviszonyt fenntartva ez utóbbiakat bízza meg a hivatkozott szolgáltatások irányításával a 2004. januárja és 2008. decembere közötti időszak vonatkozásában – nem teljesítette a szolgáltatásnyújtásra irányuló közbeszerzési szerződések odaítélési eljárásainak összehangolásáról szóló 1992. június 18-i 92/50/EGK tanácsi irányelvből (1), különösen ennek 11., 15. és 17. cikkeiből eredő kötelezettségeit.
            
         
               —
            
            
               kötelezze az Olasz Köztársaságot a költségek viselésére.
            
         Jogalapok és fontosabb érvek
   A Bizottság úgy véli, hogy a fent hivatkozott, a szóban forgó szolgáltatásokra vonatkozó megállapodások szolgáltatásnyújtásra irányuló közbeszerzési szerződésnek minősülnek, amelynek közvetlen és a verseny kizárásával történő odaítélése a közbeszerzési szerződésekre vonatkozó közösségi jog megsértésével történt.
   
      (1)  HL L 209., 1992.7.24., 1. o. magyar nyelvű különkiadás 6. fejezet 1. kötet 322. o.